 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት የለን ዘይፈልጡ ቘልዑ ሒዝና ንጠሚ ኣለና ናብ ሱዳን ዝሰገሩ ኢትዮጵያውያን ስደተኛታት 19 ሕዳር 2020 ምንጪ ስእሊ, Getty Images ብሰንኪ እቲ ኣብ መንግስቲ ፈደራልን ሓይልታት ክልል ትግራይን ተወሊዑ ዘሎ ኵናት መዓልታዊ ኣስታት ኣርባዕተ ሽሕ ሰባት ናብ ሱዳን ይሰግሩ ምህላዎም ጸብጻባት ይገልጹ በቲ ኣብ ትግራይ ዝካየድ ዘሎ ኵናት ኣስታት 36,000 ሰባት ካብቲ ናይ ኵናት ዞባ ሃዲሞም ናብ ሱዳን ከምዝኣተዉ ሱዳን ሓቢራ ኣላ ሕቡራት ሃገራት ብወገኑ እቲ ከባቢ ገዚፍ ሰብኣዊ ቅልውላው ኣጋጢምዎ ከምዘሎ ገሊጹ ወሃቢ ቃል ቤት ጽሕፈት ሕቡራት ሃገራትን ኣወሃሃዲ ሰብኣዊ ሓገዛትን ጅንስ ላርክ ኣብ ትግራይንውን ዓቢ ውሽጣዊ ምፍንቓል ኣሎ ንሕና ድማ ብዝከኣላና ንዳሎ ኣለና ኢሉ ሕቡራት ሃገራት ቁጽሪ ናይቶም ኣብ ውሽጢ ትግራይ ዝፈናቐሉ ዘለዉ ዕጽፍታት ናይቶም ናብ ሱዳን ዝስደዱ ዘለዉ ክኸውን ከምዝኽእል ስግኣቱ ገሊጹ ናብ ትግራይ ከእትዎም ዝኽእል መስመራት ስለዝተዓጽወ እቲ ተጻባይ ረድኤት ስደተኛን ህዝብን ኣብ ጸገም ከምዘሎ ኣመልኪቶም መንግስቲ ኢትዮጵያ ጀነራላት ዝርከብዎም 76 ላዕለዎት መኮነናት ክእሰሩ ኣዚዙ መራሕቲ ህወሓት ኢዶም ዝህብሉ ዕድል ኣብቂዑ እዩ ቀዳማይ ምኒስተር ኣቢይ ኣሕመድ ጃምላዊ ቅትለት ነበርቲ ማይ ካድራ ዘጻሪ ጉጅለ ናብቲ ቦታ ተላኢኹ ቀዳማይ ሚኒስተር ኣብዪ ኣሕመድ ንዘተ ሰላም ቅሩብ ከምዘይኮነ ገሊጹ እታ ምስ ክልል ትግራይ ብሸነኽ ምብራቕ እትዳወብ ሱዳን ድሕሪ ምኽሳት እዚ ኵናት መዓልታዊ ኣሽሓት ሰባት ናብታ ሃገር ይሰግሩ ምህላዎም ትካል ስደተኛታት ሕቡራት ሃገራት ሱዳን ይሕብር ካብ ሑመራ ምስ ኣርባዕተ ደቃን በዓል ቤታን ንሩባ ተከዘ ሰጊራ ሓምዳይት ዝብሃል መሬት ሱዳን እትርከብ ሓንቲ ኣደ ኣብ ሕማቕ ኩነታት ከምዘለዉ ንቢቢሲ ሓቢራ ደብዳብ ምስ ጀመረ ነዛ ክዳንና ከየልዓልና ካብ ሑመራ ናብ ሓምዳይት ዝብሃል ናይ ሱዳን መሬት ሰጊርና ደብዳብ ምስ በዝሓና ኣብ ቢንቶታት ተሓቢእና እቲ ደብዳብ ኣብ ጥቃና እዩ ዝዓለብ ነይሩ ትብል ንሳ ብምቅጻል ናብዚ ምስ በጻሕና እውን ኣዚና ኢና ተሸጊርና ዘለና ትብል እዛ ኣደ ኣርባዕተ ቆልዑ ናብ ሱዳን ምስ ኣተዉ ሱዳናውያን ዝከኣሎም ክሕግዝዎም ከምዝፈተኑ እንተኾነ ምስ ምብዛሕ ሰብ ልዕሊ ዓቕሞም ከምዝኾኖም ትሕብር ሱዳን ጽቡቕ ተቐቢሎሙና ፊኖን ዓደስን ሂቦሙና ሰብ ስለዝበዝሐ ግን ልዕሊ ዓቕሞም ኮይንዎም ንሶም ተመዝጊብኩም ናብ ውሽጢ ሱዳን እትዉ እዮም ዝብሉና ንሕና ግን ኣረግቶት ኣብ ገዛ ገዲፍና ሃዲምና ስለዝመጻእና ኣብ ሓምዳይት ኣለና ትብል እዛ ወይዘሮ ኣብቲ ንሳ ዘላቶ ቦታ ብገምጋማ ዓሰርተ ሽሕ ንኸውን ሰባት ኣለና ትብል ካብ ሑመራ ወጺኦም ክሳብ ሓምዳይት ዝበጽሑ ብዙሕ ጸገማት ከምዘጋጠሞም ከኣ ትሕብር ኣብ መንገዲ ብዘይ ሓኪም ማናቱ ዝወለዳ ኣለዋና ከይተጠመቓ ምሳና ዝመጽኣ ኣንስቲ እውን ኣለዋ ህጻናት ኣረግቶት ጥዕና ዘይብሎም ምሳና ኣለዉ ስለዚ ማሕበረሰብ ዓለም ነዚ ወሪድና ዘሎ ጸገማት ርእዩ እጃሙ ክዋሳእ መልእኽተይ ከሕልፍ ይደሊ ትብል ካልእ ሓሙሻይ ርእሳ ካብ ሑመራ ናብ ሓምዳይት ዝሰገረት ወላዲትውን ዓሰርተ መዓልትና ኣብ በረኻ ኢና ዘለና ካብ ገዛና ዝኾነ ከይሓዝና ኢና ወጺእና ፈቀዶ ጽላል ናይ ገረብ ኢና ፋሕ ኢልና ዘለና ትብል ንሳ ብምስዓብ የለን ዘይፈልጡ ቘልዑ ሒዝና ኣብ ፈቐድኡ ንጠሚ ኣለና ኢላ ካብ ትግራይ ናብ ሱዳን ሰብ ብዘይምቁራጽ ይሰግር ምህላዉ ዝግልጽ ካልእ ወላዲ ኩሉ ሰብ ዝኾነ ከይሓዘ ስለዝወጽአ ምስ ምብዛሕ ሰብ እቲ ክውሃብ ዝኽእል ሓገዛትውን ስለዘይኣክል ሰብ ተሸጊሩ ከምዘሎ ብምጥቃስ ብፍላይ ህጻናት ይጠምዩና ኣለዉ ኢሉ ኣማኢት ሰባት ጥራይ ክቕበሉ ተባሂሎም ዝተሰርሑ መዕቆቢ ስደተኛታት ሱዳን ድማ ብዓሰርተታት ኣሸሓት ዝቑጸሩ ስደተኛታት ዓቕሉ ጸቢብዎ ከምዘሎ እዩ ውድብ ሕቡራት ዝሕበር ሰብኣዊ ቅልውላው ብሰንኪቲ ልዕሊ ክልተ ሰሙን ዘቑጸረ ኲናት መንግስታት ክልል ትግራይን ፌዴራልን ልዕሊ 30 ሽሕ ሰባት ናብ ሱዳን ምምዝባሎም ትካል ስደተኛታት ሕቡራት ሃገራት ዩ-ኤን-ኤች-ሲ-አር ይገልጽ ኣብ መዓልቲ ብኣሸሓት ዝቑጸሩ ስደተኛታት ካብቲ ኣብ ክልል ትግራይ ዘሎ ኲናት እናሃደሙ ናብ ሱዳን ይሰግሩ ኣለዉ ኣማኢት ሰባት ጥራይ ክቕበሉ ተባሂሎም ዝተሰርሑ መዕቆቢ ስደተኛታት ሱዳን ድማ ብዓሰርተታት ኣሸሓት ዝቑጸሩ ስደተኛታት ኣጻቢቦምዎም ኣለዉ ኣመዓባብላ እቲ ኵናት መንግስታት ፈደራልን ክልል ትግራይን ብፍልልይ ስነ-ሓሳብ ክረሓሓቑ ድሕሪ ምጽናሕ ንዝነበሮም ልፍንታዊ ኪዳን ኣፍሪሶም ብልጽግናን ህወሓትን ኮይኖም ተፈላልዮም ብሰንኪ ለበዳ ኮቪድ-19 ምርጫ ምስተናውሐ ድማ ዝያዳ ተሰሓሒቦም ባይቶ ፈደሬሸን ኢትዮጵያ እቲ ኣብ ወርሒ ነሓሰ ክካየድ ዝነበሮ ሃገራዊ መረፃ ኮቪድ-19 ድሕሪ ምህድኡ ሓደ ዓመት ኣብ ዘሎ ግዜ ክፍጸም ወሲኑ መንግስቲ ክልል ትግራይ ግን ነቲ ውሳነ ብምንጻግ ናይ ርእሱ መረፃ ኣካይዱ ኣቢዪ ኣሕመድ እቲ መረፃ ዘይሕጋዊ እዩ ክብል ክነጽጎ እንከሎ መንግስቲ ክልል ትግራይ ብወገኑ መንግስቲ ፈደራል ድሕሪ መስከረም 25 ስልጣኑ ስለዘብቀዐ ዘይሕጋዊ እዩ ዝብል መርገጺ ሒዙ ብድሕሪዚ ክልቲኦም መንግስታት ነንሓድሕዶም ዘይሕጋዊ እናተበሃሃሉ ክካሰሱ ጸኒሖም ርክባቶም ድማ በቲኾም ብ 03 ሕዳር ከኣ ሓይልታት ትግራይ ኣብታ ክልል ዓስኪሩ ምስ ዝጸንሐ ሰራዊት ምክልኻል ኢትዮጵያ እዚ ሰሜን ከምዝተጓነጹ ተገሊጹ ኣብዪ ኣሕመድ ነቲ ኣብ ልዕሊ እዚ ሰሜን ተፈጺሙ ዝበሎ መጥቃዕቲ ብምኹናን ሕጊ ንምኽባር ብዝብል ወተሃደራዊ ስጉምቲ ክውሰድ ኣዚዙ ኣብ ልዕሊ ትግራይ ድማ ናይ ሽዱሽተ ወርሒ ኣዋጅ ህጹጽ ግዜ ኣዊጁ ቤት ምኽሪ ፈደሬሽን ኢትዮጵያውን ንመንግስቲ ክልል ትግራይ ኣፍሪሱ ካልእ መንግስቲ ከምዘቕውም ብምግላጽ ሓድሽ ኣመሓዳሪ ትግራይ ካብ ኣዲስ ኣበባ ሸይሙ መራሕቲ ክልል ትግራይ ግን ነዚ ውሳነ ክፍጸም ዘይክእል ሕልሚ ቀትሪ ክብሉ ነጺጎምዎ ነቲ ሕዚ ተወሊዑ ዘሎ ኵናት ወራር መንግስቲ ፌደራል እናበሉ ዝገልጽዎ መራሕቲ ትግራይ ንክልተ ሰሙናት ምስ ሰራዊት ምክልኻል ኢትዮጵያን ምስ ፍሉይ ሓይልን ምልሻታትን ክልል ኣምሓራን ይዋግኡ ኣለዉ ተዛማዲ ትሕዝቶ ቅልውላው ትግራይ መንግስቲ ኢትዮጵያ 76 ጀነራላት ዝርከብዎም ላዕለዎት መኮነናት ክእሰሩ ኣዚዙ19 ሕዳር 2020 ቅልውላው ትግራይ እዚ ግጭት ብኸመይ እዩ ሰላም ጎረባብቲ ክዘርግ ዝኽእል?14 ሕዳር 2020 ጃምላዊ ቅትለት ነበርቲ ማይ ካድራ ዘጻሪ ጉጅለ ናብቲ ቦታ ተላኢኹ14 ሕዳር 2020 ቅልውላዉ ትግራይ ቀዳማይ ሚኒስተር ኣብዪ ኣሕመድ ንዘተ ሰላም ቅሩብ ከምዘይኮነ ገሊጹ12 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 